24 august

24 august este a 236-a zi a calendarului gregorian și a 237-a zi în anii bisecți. Mai sunt 129 de zile până la sfârșitul anului.

Evenimente 

 79: Erupția Vezuviului. Orașele Pompei, Herculaneum și Stabiae sunt acoperite de lavă. Moare și enciclopedistul C. Plinius Secundus, autorul "Istoriei naturale".
 410: Vizigoții conduși de Alaric ocupă Roma, jefuind-o în trei zile.
 1200: Regele Ioan al Angliei semnatarul primei Magna Carta se căsătorește cu Isabella de Angoulême în Catedrala Angoulême.
 1215: Papa Inocențiu al III-lea emite o bulă prin care declară Magna Carta invalidă.
 1561: Wilhelm Taciturnul se căsătorește cu ducesa Ana de Saxonia.
 1572: Noaptea Sfântului Bartolomeu: masacrarea hughenoților la Paris (vezi și Henric al IV-lea al Franței). Declanșarea celui de-al patrulea război civil în Franța (1572-1573).
 1857: Începe Panica din 1857, declanșând una dintre cele mai grave crize economice din istoria Statelor Unite.
 1912: Alaska devine teritoriu al Statelor Unite.
 1929: Are loc Masacrul de la Hebron, când 67 de evrei (inclusiv 23 de studenți) au fost uciși la Hebron, atunci parte din Mandatul britanic pentru Palestina, de către arabi incitați la violență prin zvonuri că evreii au pus stăpânire pe Moscheile de pe Muntele Templului.
 1942: Al Doilea Război Mondial: Bătălia Insulelor Solomon de Est. Portavionul japonez Ryūjō este scufundat, cu pierderea a șapte ofițeri și 113 membri ai echipajului. Transportatorul american USS Enterprise este grav avariat.
 1960: Se înregistrează cea mai scăzută temperatură vreodată pe Pământ: -88,3 °C (la Stația Vostok)
 1968: Franța detonează prima sa bombă cu hidrogen. 
 1981: Mark David Chapman este condamnat la 20 de ani de închisoare pentru uciderea lui John Lennon.
 1989: În Polonia, Tadeusz Mazowiecki devine primul prim-ministru non-comunist, după Al Doilea Război Mondial.
 1991: Mihail Gorbaciov renunță la funcția de lider al PCUS și cere autodizolvarea acestuia.
 1991: Ucraina își declară independența față de Uniunea Sovietică.
 2006: Uniunea Astronomică Internațională a votat redefinirea termenului de planetă, retrogradând Pluto la statutul de „planetă pitică” și lăsând sistemul solar cu numai opt planete.
 2008: Ceremonia de închidere a Jocurilor Olimpice de vară de la Beijing, China. România obține un total de 8 medalii (4 de aur, 1 de argint, 3 de bronz).
 2012: În urma unui proces marcat de provocări, extremistul Anders Behring Breivik este găsit vinovat de comiterea atentatelor de la Oslo și Utoeya, soldate cu 77 de morți în iulie 2011. El este condamnat la 21 de ani de închisoare, pedeapsa maximă, care poate fi prelungită atât timp cât va fi considerat periculos.

Nașteri 
1358: Ioan I al Castiliei (d. 1390)
1561: Bartholomaeus Pitiscus, matematician german (d. 1613)
1750: Letizia Ramolino, mama împăratului Napoleon I al Franței (d. 1836)
1758: Sophia Frederica de Mecklenburg-Schwerin (d. 1794)
1772: Regele William I al Olandei (d. 1843)
1821: Ecaterina Frederica de Württemberg, mama regelui Wilhelm al II-lea de Württemberg (d. 1898)
1838: Ludovic Filip, Conte de Paris, nepot al regelui Ludovic-Filip al Franței (d. 1944)
1855: Maria Tereza de Bragança, arhiducesă de Austria (d. 1944)
1865: Regele Ferdinand I al României, al doilea rege al României (1914-1927) (d. 1927)
1869: Philippe de Orléans, duce de Orléans, duce de Montpensier (d. 1926)

1872: Raicu Ionescu-Rion, publicist (d. 1895)
1885: Ion S. Gheorghiu, inginer energetician (d. 1968)
1890: Jean Rhys, scriitoare din Dominica (d. 1979)
1899: Jorge Luis Borges, poet, prozator și eseist argentinian (d. 1986)
1900: Theodor Bușniță, hidrobiolog, ihtiolog și histolog român (d. 1977)
1902: Martin Bercovici, inginer electromecanic român (d. 1971)
1923: Joan Chandler, actriță americană (d. 1979)
1927: Harry Markowitz, economist american, laureat Nobel
1929: Yasser Arafat, președintele Autorității Naționale Palestiniene (d. 2004)
1935: Lando Buzzanca, actor italian
1936: A. S. Byatt, scriitoare britanică 
1937: Eugen Mihăescu, pictor, grafician și om politic român, membru de onoare al Academiei Române 
1938: Radu Scutelnicu, inginer constructor și inventator român
1942: Constantin Bănică, matematician român (d. 1991)
1942: Anna Széles, actriță maghiară din România
1944: Gregory Jarvis, inginer și astronaut american (d. 1986)
1947: Paulo Coelho, scriitor brazilian
1948: Jean-Michel Jarre, muzician francez
1957: Stephen Fry, actor englez
1958: Steve Guttenberg, actor american
1960: Guillermo García Cantú, actor mexican
1961: Jared Harris, actor britanic
1964: Dana Gould, actor american
1965: Marlee Matlin, actriță americană

1966: Ahn Kil Kang, actor sud-coreean
1973: Dave Chapelle, comediant, actor american
1974: Jennifer Lien, actriță americană
1975: Joanna Jakimiuk, scrimeră poloneză
1976: James D'Arcy, actor englez
1976: Alex O'Loughlin, actor australian
1977: Robert Enke, fotbalist german
1979: Orlando Engelaar, fotbalist olandez
1981: Weston Kelsey, scrimer american
1982: José Bosingwa, fotbalist portughez
1982: Kim Källström, fotbalist suedez
1993: Ina Ioana Todoran, solistă de muzică populară
1998: Marc Hirschi, ciclist elvețian

Decese 
79: Plinius cel Bătrân, scriitor și filosof roman (n. 23)
1103: Magnus al III-lea al Norvegiei (n. 1073)
1709: Elisabeta Dorothea de Saxa-Gotha-Altenburg, prințesă germană, membră a Casei de Wettin (n. 1640)
1820: Ion Budai-Deleanu, scriitor român (n. 1760)
1832: Sadi Carnot, fizician francez (n. 1796)
1868: Costache Negruzzi, prozator, poet și dramaturg român (n. 1808)
1883: Henri, conte de Chambord, ultimul descendent legitim pe linie masculină a regelui Ludovic al XV-lea al Franței (n. 1820)
1884: Carol Davila, medic român de origine franceză (n. 1828)
1888: Rudolf J.E. Clausius, fizician, matematician german (n. 1822)
1902: Arhiducesa Margarete Sophie a Austriei, arhiducesă de Austria (n. 1870)

1919: Friedrich Naumann, teoretician al liberalismului (n. 1860)
1928: Aurel Băeșu, pictor român (n. 1896)
1932: Gheorghe Cucu, compozitor, dirijor și folclorist român (n. 1882)
1940: Paul Nipkow, inventator german (n. 1860)
1943: Simone Weil, filosof și activist francez (n. 1909)
1990: Harold Masursky, astronom american (n. 1922)
1994: Wolf Aichelburg, scriitor de limbă germană din România (n. 1912)
2002: Cornelis Johannes van Houten, astronom olandez (n. 1920)
2006: Cristian Nemescu, regizor și scenarist român (n. 1979)
2010: Constantin Lache, antrenor emerit român de handbal (n. 1923)
2014: Richard Attenborough, actor, regizor, producător și antreprenor englez (n. 1923)
2016: Michel Butor, poet, romancier și eseist francez (n. 1926)
2018: Rudi Rosenfeld, actor român (n. 1941)
2021: Charlie Watts, baterist englez, cunoscut ca membru al trupei The Rolling Stones (n. 1941)
2023: Bray Wyatt, wrestler american (n. 1987)

Sărbători 

 Ucraina: Ziua națională - Proclamarea independenței (1991)

Note

 
! 24
! 08 24